Man gevonnis vir Bfn-tiener se gru-moord | Maroela Media
Die man wat die 15-jarige Noeline Koekemoer op 7 April in haar ouerhuis in Bloemfontein wreed verkrag en vermoor het, is Dinsdag in die plaaslike hooggeregshof gevonnis.
Kapt. Chaka Marope, woordvoerder van die polisie, het gesê Moses Maoka (37) is twee lewenslange vonnisse opgelê vir die moord en verkragting van Noeline. Hy is ook tot 'n bykomende nege jaar tronkstraf gevonnis op drie aanklagte van huisbraak.
Noeline se ma, Natasha Mans, het haar liggaam in 'n plas bloed op haar slaapkamervloer aangetref. Noeline en haar ma het in 'n woonstel op 'n kleinhoewe in Bainsvlei gewoon.
Gedurende die verhoor het Maoka aan die hof erken dat hy die oggend by die huis ingebreek het, waarna hy die jong meisie verkrag en verwurg het. Maoka was voorheen 'n werker op die kleinhoewe en het Noeline en haar ma geken.
Marope het vroeër gesê Maoka was ten tyde van die moord uit op borgtog nadat hy voorheen skuldig bevind is op 'n aanklag van gewapende roof.
Lees alle vorige berigte oor Noeline Koekemoer op Maroela Media.
Ek hoop hy vrot in die trunk. Tog sal seker na 2jr weer op parool uit wees.
Ek hoop hy vrot in die trunk. Maar parool sal seker binne 1jr toegestaan word.
2 x Lewenslange(25jaar) Vonisse wat klaarblyklik gelyktydeig uitgedien sal word. Beteken 25 jaar waarvan hy gedeelte sal sit en dan op parool vrygelaat word sodat hy dit weer kan doen. Dit is hoe ek dit verstaan, lig my asseblief in as ek verkeerd is.
Dankie aan die regter vir n regverdige vonnisoplegging.
My hart bloei vir die mamma.
Hoe is dit moontlik dat 'n persoon iemand kan doodmaak en sodoende haar die lewe ontneem, maar die moordenaar kry tronkstraf met die opsie op parool. So sy lewe is hom nie ontneem, ons land het beslis nie 'n regverdige regs stelsel nie.